ओडिशा में 8 फीट लंबे अजगर का हुआ सीटी स्कैन, देखें PHOTOS  
ओडिशा के भुवनेश्वर में किया गया अजगर का सीटी स्कैन
गंभीर हालत में क्योंझर जिले से इसे बरामद किया गया था
अजगर के सिर में लगी चोट का पता लगाने के लिए सिटी स्कैन
अब तक आपने सिर्फ इंसानों का सीटी स्कैन देखा होगा या सुना होगा. लेकिन ओडिशा के भुवनेश्वर में 8 फीट लंबे एक अजगर का सीटी स्कैन किया गया. देश में सांप के सीटी स्कैन की यह संभवतः पहली घटना है. अजगर के सिर में लगी चोट का पता लगाने के लिए ओडिशा के एक प्राइवेट क्लिनिक में सीटी स्कैन किया गया. वन विभाग के कर्मचारियों ने इस सांप को 4 दिन पहले भुवनेश्वर से 130 किलोमीटर दूर क्योंझर जिले के आनंदपुर से गंभीर हालत में बरामद किया था.